Afrikamesterskapet i fotball for kvinner

Afrikamesterskapet i fotball for kvinner arrangeres av CAF, og har til hensikt å finne ut hvilket av CAFs medlemsland som er best i kvinnefotball. Det er blitt arrangert ni afrikamesterskap, og åtte av dem er vunnet av Nigeria.

De to første arrangementene ble spilt til og med finalen med hjemme- og bortekamper, og hadde derfor ingen arrangørland. Fra 1998 ble det både arrangørland og toårlige arrangement. Med arrangørland kom også bronsefinalen. En av grunnene til denne forandringen kan ha vært en stadig økende interesse. Det var langt flere land som meldte sin interesse for kvinnefotball og dermed Afrikamesterskapet før 1998 enn tidligere, og det ble arrangert kvalifiseringsrunder og gruppespill fra og med dette Afrikamesterskapet.

Et stort problem med Afrikamesterskapet er imidlertid at flere landslag trekker seg i siste liten. Senest i 2010-mesterskapet trakk to lag seg fra innledende kvalifisering. Imidlertid har det bare skjedd én gang – i 1998 – at et lag har trukket seg fra mesterskapet etter å ha bli kvalifisert. Mosambik trakk da laget. I tillegg trakk Gabon seg som arrangør i 2006, og trakk også laget, men det fikk ingen innvirkning på antallet lag i mesterskapet, da det skjedde så tidlig at det ble korrigert i andre kvalifiseringsrunde.

Mesterskapene har også fungert som kvalifisering til VM i fotball for kvinner i  de årene nærmest opptil VM. Vinneren av turneringen i 1991 og 1995, og begge finalistene i 1998, 2002 og 2006 kvalifiserte seg til VM. Ghana har kommet til finalen akkurat de årene. I mesterskapet i 2010 ble dette forandret, da det var Ekvatorial-Guinea som tok andreplassen.

Vinnere av Afrikamesterskapet

Deltakelse i Afrikamesterskapet
Nedenfor følger en oversikt over de enkelte landenes deltakelse i Afrikamesterskapet:

KF – Kvartfinale
GS – Gruppespillet

k – Kvalifisert
 – Ikke kvalifisert
 – Deltok ikke
 – Trakk seg før kvalifiseringen

 – Vertsnasjon

Noter

Se også
 Afrikamesterskapet i fotball for menn
 Asiamesterskapet i fotball for kvinner
 Internasjonale landslagskonkurranser i fotball for kvinner
 Liste over kvinnelandslag i fotball

Eksterne lenker
 Resultat og tabeller ved RSSSF.com

 
Repeterende arrangementer etablert i 1991